**Eclipsă din dragoste**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mi s-a pus pata pe soare

vai iubito ce-ntuneric

frumusețea iar mă doare

ca un vis al meu himeric

Vai iubito ce-ntuneric

ne-nvârtim cu toții-n cerc

și mergând pe drumul sferic

degeaba să-l schimb încerc

Ne-nvârtim cu toții-n cerc

frumusețea iar mă doare

ajuns-am iubito aisberg

mi s-a pus pata pe soare

Zău iubito ce-ntuneric

din gheață să te desferic

Costel Zăgan, CEZEISME II